cyanic-selkie/wikianc huggingface dataset:
Հելենդ Պեեպ
Կենսագրություն
Հելենդ Պեեպը խաղացել է նաև «Անորսալի հրաշք» («Tabamata ime»), «Նոր տարվա նախօրեին» («Uusaastaöö») ֆիլմ-ներկայացումներում, «Killevere koguduse õpetaja» հեռուստաբեմադրությունում ։
Հելենդ Պեեպը մահացել է 2007 թվականի հոկտեմբերի 20-ին Տարտուում 97 տարեկան հասակում։ Թաղված է Տարտուի Ռաադի գերեզմանատանը ։
Ընտանիք
Հելենդ Պեեպի որդին՝ Աո Պեեպը, դրամատիկական դերասան է ։
Ծանոթագրություններ
Կատեգորիա:Էստոնացի դերասաններ Կատեգորիա:Էստոնացի օպերային երգիչներ Կատեգորիա:Տենորներ Կատեգորիա:Էստոնական ԽՍՀ ժողովրդական արտիստներ Կատեգորիա:Խորհրդային օպերային երգիչներ և երգչուհիներ
Ջուդի Հոլիդեյ
Ջուդի Հոլիդեյ (Judy Holliday, ), ամերիկացի դերասանուհի, լավագույն կանացի դերակատարման համար «Օսկար» մրցանակի դափնեկիր ։
Կենսագրություն
Իրական անունն է Ջուդիթ Տուվիմ։ Ծնվել է Նյու-Յորքում, Ռուսական կայսրությունից ներգաղթած հրեաների ընտանիքում։ Նա Աբեի և Հելենի Թուվիմի միակ զավակն էր։ Ավելի ուշ նրա հայրը ծառայել է որպես Ամերիկայի հրեական ազգային հիմնադրամի գործադիր տնօրեն (1951-1958) ։ Նրա մայրը, որը նախկինում ամուսնալուծվել էր, երկար տարիներ դաշնամուր էր սովորեցնում և ռուս-հրեական ծագում ուներ ։ Նա մեծացել է Նյու- Յորքի Սունիսսիդ քաղաքում և ավարտել է Մանհեթենի Ջուլիա Ռիչմանի ավագ դպրոցը։ Նրա առաջին գործը Մերկուրի թատրոնում եղել է որպես փոխարկիչի օպերատորի օգնական ։ 1938 թվականի դեկտեմբերին նա իր Տուվիմ (եբրայերեն Tovim նշանակում է լավ, Yiddish) ազգանունը անգլերենից թարգմանեց Հոլիդեյ։ The Revues քառյակի խմբում ելույթ էր ունենում գիշերային ակումբներում և հաջողությունն այնպիսին էր, որ շուտով առաջարկություն ստացավ նկարահանվելու ֆիլմերում։ Չնայած իր հիշարժան դերին «Ադամի կողոսկրը» (1949) ֆիլմում, 1940-ականներին Հոլիդեյը շարունակում էր աշխատել Բրոդվեյ թատրոնում։ Առանձնակի հաջողություն էր վայելում նրա ռեպերտուարից «Երեկ ծնվածը» ներկայացումը։ 1950 թվականին առաջացավ այն մեծ էկրան բարձրացնելու հարցը ։ Այս աշխատանքի համար նրան շնորհեցին Ոսկե գլոբուս և Օսկար մրցանակները, չնայած այդ տարվա այնպիսի լուրջ մրցակիցների առկայության, ինչպիսին էին Գլորիա Սվեսոնը («Սանսեգ բուլվարը») և Բետտի Դեյվիսը («Ամեն ինչ Եվայի մասին»)։ 1948-ին Հոլիդեյն ամուսնացավ կլարնետահար Դևիդ Օպպենհայմի հետ, ով հետագայում դասական երաժշտության և հեռուստատեսության պրոդյուսեր Էր։ Զույգը ունեցել է մեկ երեխա ՝ Ջոնաթան, նախքան ամուսնալուծվելը 1958-ին  ։ Այնուհետև նա երկարատև կապեր է ունեցել ջազ երաժիշտ Գերի Մուլիգանի հետ, բայց զույգը երբեք ամուսնացած չի եղել։ Հոլիդեյի աննախադեպ հաջողությունները կասկածներ հարուցեցին մակկարտիստների մոտ և Հետաքննությունների դաշնային բյուրոն ձեռնամուխ եղավ նրա կոմունիստների հետ ենթադրյալ կապի քննությանը։ Նրա անունը հիշատակվում էր Հոլիվուդի «Սև ցուցակում»։ Չնայած ապացույցներ չգտնվեցին, բայց առաջացած աղմուկը ընդհատեց նրա կարիերան կինոյում։ Շարունակելով իր կարիերան Բրոդվեյի ետնաբեմերում, Հոլիդեյը 1957 թվականին ստացավ Թոնի (մրցանակ) (Tony Award)] «Զանգերը զնգում» են մյուզիքլում դերակատարման համար, իսկ երեք տարի անց խաղաց նույն դերը կինոյում ։ Դերասանուհին մահացել է կրծքագեղձի քաղցկեղից, 43 տարեկան հասակում՝ 1965 թվականի հունիսի 7-ին, Մանհեթենի լեռան Սինայի հիվանդանոցում։ Թաղված է Հասթինգս-Գուդզոնի Ուէստչեսթեր-Հիլլզ գերեզմանատանը (Նյու-Յորք)։ ԱՄՆ կինոարտադրությանը մատուցած ծառայությունների դիմաց արժանացել է աստղի Հոլիվուդյան փառքի ծառուղում ։
Հոլիդեյը դեմոկրատ էր, ով աջակցում էր Ադլայ Սթիվենսոնին 1952 թվականի նախագահական ընտրությունների ժամանակ :
Տես նաև
«Թոնի (մրցանակ)»
Արտաքին հղումներ
Կատեգորիա:«Ոսկե գլոբուս» մրցանակի դափնեկիրներ Կատեգորիա:Օսկարակիրներ Կատեգորիա:«Թոնի» մրցանակի դափնեկիրներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի երգչուհիներ
Ռադիո-հեռուստատեսության հիմնադրումը Հայաստանում
Ռադիո-հեռուստատեսություն, գիտության և տեխնիկայի բնագավառ, որը կապված է էլեկտրոմագնիտային ալիքների միջոցով աուդիո և վիդեոտեղեկատվության ընդունման և տարածման հետ։
Առաջին ռադիոկայանը
Հայկական առաջին ռադիոկայանը գործարկվել է առաջին հանրապետության տարիներին։ Առաջին ռադիոկայանն ուներ 9 կիլովատ և 17 ամպեր հզորություն և կարող էր տեղեկատվություն ուղարկել 1000 վերստ հեռավորությամբ։ Այն պատմության մեջ է մտել «Երևանի ուժեղ ռադիոկայան» անվանումով և անփոփոխ է մնացել մինչև 1926 թ. ։ Առաջին ռադիոկայանը սկսել է գործել 1919 թ. սեպտեմբերի 25-ից։ 1923 թ. սկսած Հայաստանում սկսում են ձևավորվել ռադիոսիրողների ակումբներ։ 1926 թ. օգոստոսին ավարտվում է նոր ռադիոկայանի շինարարությունը ։
Ռադիոն խորհրդային շրջանում
Հայաստանում 1926 թ. Կապի ժողկոմատին կից ստեղծվում է մի օրգան, որը զբաղվում է Մոսկվայից արվող ռադիոհաղորդումներն ընտրելու և սեփականը կազմակերպելու հարցերով։ 1926 թ. նոյեմբերի 7-ին եթեր է տրվում առաջին հաղորդումը՝ «Հայաստանի ռադիոն», սակայն շարունակական հաղորդումները սկսվում են միայն 1927 թ. ապրիլի 1-ից։ Սկզբնական շրջանում եթեր էին տրվում այսպես կոչված «ռադիոթերթերը», իսկ հետո լուրերի թողարկումները։ Ռադիոթերթերի նախապատրաստությամբ զբաղվում էին հանրապետական թերթերը, որոնց հաղորդումները եթեր էին արձակվում երեք լեզուներով՝ հայերեն, ռուսերեն, ադրբեջաներեն։
Այնուհետև ստեղծվում է Ռադիոֆիկացման և ռադիոհաղորդումների կոմիտե Ռ.Դաշտոյանի նախագահությամբ։ Սկզբնական շրջանում առկա էր միայն երկու հաստիքային միավոր՝ ռադիոհաղորդումների վարիչ և երաժշտական հաղորդումների ղեկավար։ Մինչև 1929 թ. ռադիոստուդիա չի եղել, սակայն Ժողկոմխորհի որոշմամբ «Երևան» հյուրանոցի շենքում հատկացվում են սենյակներ։ Նույն թվականին ստուդիան անցնում է Փոստ-հեռագրական ժողկոմատի ենթակայությանը։ Սկսվում է տրնասլյացիոն հանգույցների շինարարությունը։ Առաջինը կառուցվում է Նոր Բայազետում։ 1929 թ. կառուցվում է Գյումրու, 1930 թ. Էջմիածնի, Արտաշատի և Ալավերդու, 1931 թ. Հոկտեմբերյանի և Կիրովականի շրջանների ռադիոհանգույցները և այլն։ 1938 թ. ռադիոհանգույցների թիվը հասնում է 29000-ի։ Ընդլայնվում է նաև ռադիոհաղորդումների ապարատը, ստեղծվում է վարչություն իր բաժիններով և խմբագրություններով։
Հեռուստատեսության առաջացումը Հայաստանում
1956 թ. Հայկական հեռուստաընկերությունը տալիս է իր առաջին փորձնական հաղորդումը։ 1957 թ. տեղի է ունենում Երևանի հեռուստատեսության ստուդիայի հանդիսավոր բացումը։ Նույն թվականին ՀԽՍՀ Մշակույթի նախարարության ցուցակում գործող հեռուստատեսային ստուդիան միացվում է ռադիոհաղորդումների ստուդիայի հետ և դրանց հիման վրա ստեղծվում է ՀԽՍՀ Ռադիոհաղորդումների և հեռուստատեսության պետական կոմիտե։ 1992 թ. մայիսին ՀՀ Հեռուստատեսության և ռադիոհաղորդումների պետական կոմիտեն վերանվանվում է ՀՀ Հեռուստատեսության և ռադիոհաղորդումների պետական վարչության։ Ի կատարումն 1995 թ. հուլիսի 25 «ՀՀ Կառավարության կառուցվածքի մեջ ընդգրկված պետական կառավարման հանրապետական մարմինների լուծարման և վերակառուցման գործընթացի իրականացմանն միջոցառումների մասին» հ.1 որոշման ՀՀ Հեռուստատեսության և ռադիոհաղորդումների պետական վարչությանը և ՀՀ Կառավարությանն առընթեր Հրատարակչական գործի վարչությունը միաձուլվում են և նրանց հիման վրա ստեղծվում է ՀՀ Տեղեկատվության նախարարությունը։ Այս ակտով ՀՀ Հեռուստատեսության և ռադիոհաղորդումների պետական վարչությունը դադարում է գործել որպես պետական կառավարման ինքնուրույն մարմին ։
Հեռուստառադիոպետկոմի խմբագրությունները
Հայկական ռադիոհաղորդումների և հեռուստատեսության խմբագրությունները 1986 թ. դրությամբ գործել են միասնաբար։ Այն ունեցել է հետևյալ խմբագրությունները՝
Ծանոթագրություններ
Կատեգորիա:Հայաստանի մամուլ
Միաեղջյուրների խանութ
«Միաեղջյուրների խանութ» (Unicorn Store), ամերիկյան կատակերգական ֆիլմ՝ նկարահանված ռեժիսոր Բրի Լարսոնի կողմից Սամանթա Մաքինթայրի սցենարով։ Գլխավոր դերերը կատարում են Սեմյուել Լ. Ջեքսոնը, Ջոան Քյուսակը, Բրեդլի Ուիթֆորդը, Կարան Սոնին, Մամուդու Աթին, Մերի Հոլանդը և Հեմիշ Լինքլեյթեր։
Սյուժե
Քիթ անունով կինը վերադառնում է ծնողների մոտ, որտեղ ստանում է խորհրդավոր հրավեր՝ բացելու սեփական խանութը։
Արտադրություն
2012 թվականի օգոստոսին հայտարարվել է, որ Միգել Արտետան Սամանտա Մաքինտայրի սցենարով նկարահանելու է ֆիլմ, որի գլխավոր դերը կատարելու է Ռեբել Ուիլսոնը։ Մայք Ուայթն ու Դևիդ Բեռնադը պետք է հանդես գային որպես պրոդյուսեր «Rip Cord Productions» ընկերության աջակցությամբ ։ 2016 թվականի օգոստոսին հայտարարվել է, որ ֆիլմի ռեժիսորը, պրոդյուսերը, ինչպես նաև գլխավոր դերակատարը կլինի Բրի Լարսոնը։ Որպես պրոդյուսերներ նշվել են Բեռնադը, Ռուբեն Ֆլեյշերը, Փերիս Կասիդոկաստաս-Լատսիսը, Լինեթ Հաուել Թեյլորն ու Թերի Դուգլասը ։ 2016 թվականի նոյեմբերին ֆիլմին են միացել Սեմյուել Լ. Ջեքսոնը, Ջոան Քյուսակը, Բրեդլի Ուիթֆորդը, Քարան Սոնին ու Մամուդու Աթին ։ Նույն թվականի դեկտեմբերին դերասանական անձնակազմին է միացել Մերի Հոլանդը ։
Նկարահանումներ
Ֆիլմի նկարահանումներն սկսվել են 2016 թվականի նոյեմբերին Լոս Անջելեսում և ավարտվել նույն թվականի դեկտեմբերի 9-ին ։
Թողարկում
Ֆիլմի համաշխարհային պրեմիերան կայացել է Տորոնտոյի կինոփառատոնում 2017 թվականի սեպտեմբերի 11-ին ։
Ծանոթագրություններ
Կատեգորիա:Ամերիկյան կատակերգական ֆիլմեր Կատեգորիա:2017 ֆիլմեր Կատեգորիա:Անգլերեն ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան անկախ ֆիլմեր Կատեգորիա:Ամերիկյան ֆենտեզի կինոկատակերգություններ Կատեգորիա:Netflix-ի արտադրության ֆիլմեր
Կարել Շկրետա
Կարել Շկրետա (Karel Škréta, լրիվ անունը՝ Karel Škréta Šotnovský ze Závořic, Կարել Շկրետա Շոտնովսկի զե Զավորժիչ, 1610, Պրահա - 30 հուլիսի, 1674, Պրահա), չեխ նկարիչ, բարոկկոյի դարաշրջանի չեխական գեղանկարչության խոշորագույն ներկայացուցիչներից մեկը։ Համարվում է չեխական բարոկկո գեղանկարչության հիմնադիրը ։
Կենսագրություն
Կարել Շկրետան ծնվել է 1610 թվականին Պրահայում, Շոտնովսկի զե Զավորժիչ ազնվականական ընտանիքում, որ դավանում էր լյութերականություն։ Նրա ընտանիքը ալրաղացներ ուներ Հարավային Բոհեմիայում, սակայն հետագայում տեղափոխվել է Պրահա։ Կարել Շկրետան եղել է երեք տարեկան, երբ մահացել է նրա հայրը։ Ապագա նկարչի դաստիարակությամբ զբաղվել է նրա հորեղբայրը՝ Պավել Շկրետան, ով օգնել է, որ նա ստանա եվրոպական լավ կրթություն։ Ենթադրվում է, որ Կարել Շկրետան գեղանկարչություն է սովորել արքունի նկարիչների մոտ։
1628 թվականին Սպիտակ լեռան ճակատամարտում չեխ ապստամբների կրած պարտություններից հետո սկսվել է բողոքականների վտարումը, և Շկրետան մոր հետ ստիպված է եղել փախչել սաքսոնական Ֆրայբերգ։
Հետագայում նրանք ապրել են Վենետիկում, Բոլոնիայում, Ֆլորենցիայում և Հռոմում։ Կարել Շկրետան այդ ընթացքում ծանոթացել է իտալացի և հոլանդացի նկարիչների աշխատանքներին։ Նրա վրա հատկապես մեծ ազդեցություն են գործել Տիցիանի, Տինտորետտոյի և Պաոլո Վերոնեզեի աշխատանքները։ Դեռ Իտալիայում ապրելու տարիներին նա ճանաչում է ձեռք բերել որպես դիմանկարիչ։
1635 թվականին նա կրկին բնակություն է հաստատել Ֆրայբերգում, իսկ 1638 թվականին տեղափոխվել է Պրահա, ինչի համար ստիպված է եղել ընդունել կաթոլիկություն ։ Որպես կաթոլիկ՝ Կարել Շկրետան հետ է ստանում իրենից խլված ողջ ունեցվածքը։ 1644 թվականին նա դառնում է նկարիչների գիլդիայի անդամ(1651-1661 թվականներին եղել է միության ավագը), իսկ 1645 թվականին Պրահայի կենտրոնում բացել է իր սեփական արվեստանոցը։ Ժամանակի ընթացքում նա դարձել է Պրահայի նկարչական կյանքի ամենահայտնի անձանցից մեկը։
Պրահայում Կարել Շկրետան ստեղծել է մեծ թվով կտավներ դիցաբանական ու կրոնական թեմաներով։ Առաջին հերթին դրանց թվին են պատկանում Զդերազի Սուրբ Վացլավի եկեղեցու համար ստեղծված շարքն ու Սուրբ Թոմաշի եկեղեցու համար ստեղծած «Համբարձում» նկարը։ 1649 թվականին նա զարդարել է Սուրբ Կույս Մարիամը Տինի առաջ եկեղեցու բեմը, իսկ 1651-1674 թվականներին՝ Kostel Panny Marie pod řetězem եկեղեցու բեմը։ Հայտնի են նաև Կարել Շկրետայի ստեղծած դիմանկարները (այդ թվում՝ խմբակային)։
Կարել Շկրետան մահացել է 1674 թվականի հուլիսի 30-ին Պրահայում։ Թաղված է Պրահայի Հին քաղաքում՝ Սուրբ Հավլայի եկեղեցում։
Գրականություն
Կատեգորիա:Չեխ նկարիչներ Կատեգորիա:Բարոկկո ոճի նկարիչներ Կատեգորիա:17-րդ դարի նկարիչներ
Հեքիաթ (նկար)
«Հեքիաթ», հայ մեծ նկարիչ Մարտիրոս Սարյանի վերջին գեղանկարչական գործն է, որը վարպետը ստեղծել է 1971 թվականին։ Կտավը գտնվում է Սարյան ընտանիքի հավաքածուում ։
Նկարագրություն
«Հեքիաթ» կտավը Սարյանի վերջին գեղանկարչական աշխատանքն է։ Այն ցուցադրվում է նկարչի արվեստանոցում, նկարակալի վրա, ինչպես վարպետը թողել է այն։ Կտավը ստորագրված չէ, համարվում է անավարտ ։
Ըստ Սարյանի կյանքը հավերժ շարունակվում է։ «Հեքիաթ» կտավն ներառում է դրական էներգիա, տիեզերական ներդաշնակության փիլիսոփայական իմաստավորում։
Սարյանի «Երկիրը» և «Հեքիաթ» նկարները հաղորդում են աշխարհի անսահմանության գիտակցումը, դրանք նկարչի արձագանքն են դեպի տիեզերք մարդու հոգևոր թռիչքներին ։
Ծանոթագրություններ
Կատեգորիա:Մարտիրոս Սարյանի նկարներ Կատեգորիա:1971 նկարներ Կատեգորիա:Հայկական կերպարվեստ
Նհ. Դինի
'''Նհ. Դինի''' (Nh. Dini, ), ինդոնեզացի բանաստեղծուհի։ Գրել է կեղծանունով, իսկական անունն է` Նուրհայատի Սրի Հարդիանի Սիթի Նուկատին (Nurhayati Sri Hardini Siti Nukatin):
Կենսագրություն
Նհ. Դինին ազգությամբ բուգիս է։ Ընտանիքում եղել է հինգ երեխաներից ամենակրտսերը։ 1956 թվականին ավարտել է Սեմարանգի հումանիտար թեքումով միջնակարգ դպրոցը։ 1956—1960 թվականներին աշխատել է «Garuda Indonesia» ավիաընկերությունում` որպես ուղեկցորդուհի։ 1960 թվականին ամուսնացել է Կոբեում (Ճապոնիա) ֆրանսիական դեսպանի հետ։ Երեք տարի ապրել է Ճապոնիայում, այնուհետև` Կամբոջայում, 1966 թվականին` Ֆրանսիայում, 1967 թվականին` Ֆիլիպիններում, 1976 թվականին` Դետրոյտում (ԱՄՆ)։ 1980 թվականին ամուսնալուծվել է, վերադարձել Ինդոնեզիա և բնակություն հաստատել Սեմարանգում։ 1986 թվականին այնտեղ հիմնել է իր անվամբ ընթերցասրահ ։ 2003 թվականին տեղափոխվել է Սլեման (Ջոկյակարտա)։ Վերջին տարիներին բնակվել է Ունգարանի ծերանոցում։ Մահացել է ավտովթարից ։ Թաղված է Սեմարանգի «Կեդունգմունդու» գերեզմանատանը։
Ստեղծագործություն
Առաջին պատմվածքները և բանաստեղծությունները հրապարակել է «Ֆեմինա» ամսագրում դեռևս դպրոցական տարիներին։ Ավագ եղբոր` Տեգուհ Ասմարի հետ միասին մասնակցել է ռադիոբեմականացումներին, որոնց համար եղբոր հետ համատեղ տեքստեր է գրել։ 1956 թվականին հրապարակել է «Երկու աշխարհ» պատմվածքների ժողովածուն, որն էլ որոշում է նրա ստեղծագործությունների հետագա ուղղությունը` կանանց պայքարը սոցիալական և կենցաղային բնագավառներում հավասար իրավական և տնտեսական իրավունքների համար ։ Հետագայում հիմնականում գրել է վիպակներ։ Ընդհանուր առմամբ հրատարակել է ավելի քա 20 գրքեր հիմնականում ֆեմինիստական ուղղվածության ։ Ֆրանսերենից թարգմանել է մի շարք գրքեր` Ալբեր Կամյուի «Ժանտախտը» (1985) և Ժյուլ Վեռնի «Քսան հազար լյո ջրի տակ» (2004) վեպերը։
Հիշատակ
2020 թվականի փետրվարի 29-ին Գուգլ ընկերությունը Google Doodle յուրահատուկ բացիկներով տոնել է նրա 84-րդ տարեդարձը ։
Կարեն Խաչատրյան (գրող)
Կարեն Գևորգի Խաչատրյան (գրչանուն Խաչկար, ), հայ գրող, գիտնական։
Կենսագրություն
1984 թվականին ավարտել է Երևանի պոլիտեխնիկական ինստիտուտի լեռնա-մետալուրգիական ֆակուլտետը, ստացել լեռնային ինժեներ-շինարարի որակավորում։ Աշխատել է Մեղրաձորի ոսկեհանքերում որպես հերթափոխի և տեղամասի պետ, այնուհետև՝ Վրաստանի հիդրոտեխնիկական կառույցների գիտահետազոտական ինստիտուտի թունելների վթարային բաժնում որպես հետազոտող ինժեներ։ 1988 թվականին վաղաժամկետ ավարտել է Մոսկվայի լեռնային ինստիտուտի (այժմ՝ Մոսկվայի Պետական լեռնային համալսարանի) ասպիրանտուրան։ 1989 թվականին ստացել է տեխնիկական գիտությունների թեկնածուի գիտական աստիճան։ 1988-1992 թվականներին դասավանդել է Երևանի պոլիտեխնիկական ինստիտուտում։ 1991 թվականին Խաչատրյանին շնորհվել է դոցենտի գիտական կոչում։
1992 թվականին գաղթել է ԱՄՆ։ 1992-2003 թվականներին աշխատել է Բևեռլի Հիլզի «PHOTORUN» կորպորացիայում որպես գլխավոր մենեջեր և վերահսկիչ։ 2006 թվականից պետական պաշտոնյա է, աշխատում է Լոս Անջելեսի համայնքային պետական աշխատանքների վարչությունում որպես աշխարհագրական տեղեկատվական համակարգերի գիտակ ։ ԱՄՆ-ում շարունակել է ուսումը, սովորել Նորթրիջի Կալիֆորնիայի Պետական Համալսարանում (CSUN) և Պոմոնայի Կալիֆորնիայի Պետական Պոլիտեխնիկական համալսարանում (Cal Poly Pomona)։ 2003 թվականին Խաչատրյանին շնորհվել է ընդերքաբանության դոկտորի գիտական աստիճան, 2009 թվականին՝ ինժեներա-շինարարական գիտությունների մագիստրոսի տիտղոս, 2016 թվականին՝ Հանրային կառավարման մագիստրոսի տիտղոս։ 2015 թվականին ընտրվել է Ռուսաստանի Դաշնության Բնական գիտությունների ակադեմիայի իսկական անդամ , դարձել Ակադեմիայի Ամերիկյան գիտական կենտրոնի " знаток" պարբերականի գլխավոր և հիմնադիր խմբագիրը, դրա համակարգչային և գեղարվեստական ձևավորողն ու սրբագիրը, (մինչև 2018 թվականի վերջ)։ 2016 -2018 թթ. եղել է Ակադեմիայի Ամերիկյան Գիտական Կենտրոնի (ՌԴ ԲԳԱ ԱԳԿ) փոխնախագահն ու գիտական քարտուղարը։ 2018 թվականի վերջից դուրս է եկել Վարչության կազմից։ 2014 թվականից նախկինում «Արևմտյան Հայաստան» կազմակերպության Գիտությունների ազգային ակադեմիայի, 2018 թվականի վերջից` Հայ-Ազգային Ամերիկյան Գիտությունների Ակադեմիայի (ՀԱԱԳԱ) հիմնադիր անդամ է, Ակադեմիայի փոխնախագահ, «ԳԻՏԱԿ» պարբերականի հիմնադիր և գլխավոր խմբագիրը, դրա համակարգչային և գեղարվեստական ձևավորողն ու սրբագիրը:։ 2018 թվականի վերջից դուրս է եկել կազմակերպության Վարչության կազմից։ Հանդիսանում է վերոհիշյալ կազմակերպությունների պարգևների` (ՌԴ ԲԳԱ ԱԳԿ-ի "Վլադիմիր Վերնադսկու" մեդալ, "Պետրոս Մեծ" շքանշան, ՀԱԱԳԱ-ի "Վուդրո Վիլսոն" մեդալ, ինչպես նաև պատվոգրեր, շնորհակալագրեր, դիպլոմներ և այլն), և պարագաների` (խորհրդանիշներ, կնիքներ և այլն) նախագծող հեղինակը։ Հայաստանի գրողների միության անդամ է, Հայաստանի Ժուռնալիստների Միության անդամ, Ժուռնալիստների Միջազգային Ֆեդերացիայի անդամ, Ամերիկայի Միացյալ Նահանգների Հայ գրողների և Լրագրողների միության առաջին փոխնախագահ։
Պարգևներ
Ինչպես նաև մի շարք վկայականներ ԱՄՆ պետական իշխանական կառույցներից, որոնց թվում՝
Ռուտանա
Ռուտանա (Ֆրանսերեն՝ Rutana), քաղաք Բուրունդիի հարավ-արևելքում, Կիկիզի լեռան արևմուտքում։ Այն Ռուտանա շրջանի և Ռուտանա համայնքի կենտրոնն է։ Բնակչությունն աանցնում է 23 հազարը, 1990 թվականի տվյալներով կազմել է 14,000 մարդ, իսկ 2008 թվականի տվյալներով այն կազմել է 23 654 մարդ ։
Էկլասան
Բնակչությունը 2008 թվականի դրությամբ կազմում է 864 մարդ, բնակչության խտությունը` 54.24 մարդ/կմ²։ Բնակավայրը զբաղեցնում է 15.93 կմ² տարածք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 587 աշխատունակ (15-64 տարեկան) բնակիչ, որոնցից ակտիվ էին 443-ը, իսկ ոչ ակտիվները` 144։ Ակտիվության ցուցանիշը կազմում է 75,5 %։ 443 աշխատունակ մարդկանցից աշխատել է 399 անձ (225 տղամարդ և 174 կին)։ Գործազուրկ են եղել 44 անձ (13 տղամարդ և 31 կին)։ 144 անաշխատունակներից 40-ը եղել են աշակերտներ կամ ուսանողներ, 68-ը` թոշակառուներ, իսկ 36-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սիրո շիթեր
«Սիրո շիթեր» (հանգըլ՝ 퐁당퐁당 LOVE), երկու սերիայից բաղկացած հարավկորեական հեռուստասերիալ, որը հեռարձակվում է MBC ընկերության կողմից։ Առաջին սերիան թողարկվել է 2015 թվականի դեկտեմբերի 13-ին, իսկ երկրորդը՝ դեկտեմբերի 20-ին  ։
Սյուժե
Ավագ դպրոցի աշակերտուհի Դան Բինը (Քիմ Սըլ Գի) անձրևի ժամանակ կարող է տեղափոխվել իր ուզած վայրը։ Մի անգամ նա հայտնվում է Կորեայի Չոսոնի դարաշրջանում և այնտեղ նա հանդիպում է Լի Դոնի (Յուն Դու Ջուն) հետ։
Հանս Էպինգեր
Հանս Էպինգեր կրտսեր (Hans Eppinger junior, ), ավստրիացի բժիշկ։ Երկրորդ համաշխարհային պատերազմի տարիներին մասնակցել է նացիստների կողմից մարդկանց վրա բժշկական փորձարկումներին։
Կենսագրություն և կարիերա
Հանս Էպինգերը ծնվել է Պրահայում՝ բժիշկ Հանս Էպինգեր ավագի ընտանիքում։ Կրթությունը ստացել է Գրացում և Ստրասբուրգում։ 1903 թվականին Գրացում դառնում է բժիշկ և աշխատում հիվանդանոցում։ 1908 թվականին տեղափոխվում է Վիեննա, որտեղ մեկ տարի անց՝ 1909 թվականին սկսում է մասնագիտանալ ներքին հիվանդությունների ուղղությամբ, հատկապես սկսում է ուսումնասիրել լյարդը։ 1918 թվականին Հանսը դառնում է պրոֆեսոր, որից հետո 1926 թվականին դասավանդում է Ֆրայբուրգում, իսկ 1930 թվականին՝ Քյոլնում։
1936 թվականին այցելում է ԽՍՀՄ՝ Մոսկվա, որպեսզի բուժի Իոսիֆ Ստալինին ։ 1937 թվականին մեկնում է Միացյալ Թագավորություն՝ Էդինբուրգի դքսուհի Մարիային բուժելու։
Բժշկական փորձարկումներ
Երկրորդ համաշխարհային պատերազմի տարիներին պրոֆեսոր Վիլհելմ Բայգլբյոկի հետ կատարել է բժշկական փորձարկումներ Դախաու մահվան ճամբարի կալանավորների վրա։ 90 գնչու կալանավորի հետ թեստ է կատարել՝ նրանց որպես հեղուկ տալով բացառապես ծովի ջուր ։ Փորձերի պատճառով կալանավորների օրգանիզմը այն աստիճան է ջրազրկվում, որ սկսում են նույնիսկ նոր լվացած հատակները լիզել՝ հույսով որ մի քիչ ջուր կխմեն։ Փորձի հիմնական նպատակն էր պարզել, թե կալանավորները որևէ լուրջ ֆիզիկական բարդացումներ կստանան, թե՞՝ կմեռնեն։ Յուրաքանչյուր փորձարկման տևողությունը կազմել է վեցից տասներկու օր։
Պատերազմից հետո
Երկրորդ համաշխարհային պատերազմի ավարտից հետո բժիշկը թույն ընդունելով՝ ինքնսպանություն է գործում։ Դա կատարվեց Նյուրնբերգյան գործողությունից մեկ ամիս առաջ, որտեղ պետք է վկայություն տար։ Նրա գործընկեր Վիլհելմ Բայգլբյոկին դատապարտում են 15 տարվա ազատազրկման։
Դումյաթ (մուհաֆազ)
Դումյաթի մարզ (دمياط‎‎), Եգիպտոսի Արաբական Հանրապետության 29 մուհաֆազաներից մեկը ։ Դումյաթի մաուֆազայի վարչական կենտրոնը համարվում է համանուն քաղաքը, որը հանդիսանում է նաև վարչական միավորի ամենախոշոր բնակավայրը։ Մուհաֆազան դեպի ծով ելք ունի։
Մաուֆազան զբաղեցնում է 1 942 կմ² տարածք և համարվում է 27-րդ ամենամեծ վարչական միավորը երկրի ներսում։ Համարվում է Եգիպտոսի Արաբական Հանրապետության զբոսաշրջային կենտրոններից մեկը։
Վարչական բաժանում
Մաուֆազան կազմված է 4 վարչական կենտրոններից, ինչպես նաև 10 քաղաքային և 35 գյուղական խորհուրդներից։ Այստեղ կան 59 գյուղեր և 722 փոքրիկ բնակավայրեր։ Դումյաթի մարզի կազմի մեջ մտնող շրջաններն են
Բնակչություն
2014 թվականի տվյալներով մաուֆազայի ընդհանուր բնակչությունը կազմում է 1 092 316 մարդ։ Այդ ցուցանիշով այն գրավում է 18-րդ տեղը Եգիպտոսի Արաբական Հանրապետության մարզերի շարքերում։ Բնակչության միջին խտությունը կազմում է 1200,35 մարդ/կմ²։
Հիմնական բնակիչները արաբներն են, որոնք մեծ մասամբ դավանում են իսլամ։ Մյուս խոշոր ազգային փոքրամասնություններն են բեդվիններն ու նուբիացիները։
Դումյաթի մուհաֆազայի պաշտոնական լեզուն արաբերեն է, որը աֆրասիական ընտանիքի սեմական լեզվախմբին պատկանող լեզու է։
Նշումներ
Կատեգորիա:Եգիպտոսի մուհաֆազաներ Կատեգորիա:Նեղոսի դելտա
Չեռնոգորցիներ
Չեռնորորցիներ (սերբերեն և չեռնոգորերեն՝ Црногорци / Crnogorci), սլավոնական էթնոս։ Ընդհանուր թիվը՝ 400-500 հազար։ Մեծամասնությունը բնակվում է Չեռնոգորիայում (280 հազար), Միացյալ Նահանգներում (40 հազար) և Սերբիայում (38 հազար)։
Կատեգորիա:Չեռնոգորիայի ազգեր Կատեգորիա:Սլավոնական ազգեր Կատեգորիա:Սերբիայի ազգեր
Լիանա Ալեքսանյան
Լիանա Ալեքսանդրի Ալեքսանյան, հայ բժիշկ, թերապևտ։ Բժշկական գիտությունների դոկտոր (2001), պրոֆեսոր (2002): Զբաղվում է շնչառական համակարգի հիվանդությունների ախտորոշմամբ, բուժմամբ (բրոնխիտ, թոքաբորբ, COPD, բրոնխային ասթմա), սիրտանոթային համակարգ (հիպերտոնիա, սրտանոթային հիվանդություն), համատեղ հիվանդություններ (տարբեր արթրոզներ), արտաքին շնչառության գործառույթ, էլեկտրասրտագրություն, զարկերակային օքսիմետրիա։
Կենսագրություն
Լիանա Ալեքսանյանը ծնվել է 1961 թվականի օգոստոսի 4-ին, Երևան քաղաքում։ 1984 թվականին ավարտել է Երևանի բժշկական ինստիտուտը։ 1984-1994 թվականներին աշխատել է Երևանի առաջատար կլինիկաներից մեկում, 1994 թվականից՝ Մոսկվայի թիվ 50 կլինիկական հիվանդանոցում, որտեղ 1997 թվականին սկսել է իր մանկավարժական գործունեությունը Թերապիայի և կլինիկական ֆարմակոլոգիայի ամբիոնում` պրոֆեսոր Ա. Վերտկինի ղեկավարությամբ։ 1997-2004 թվականներին աշխատել է Մոսկվայի պետական բժշկաատամնաբուժական համալսարանում ։ 2001 թվականից եղել է ուսումնական բաժնի վարիչ, 2003 թվականից՝ Թերապիայի, կլինիկական դեղաբանական և SMP MSMSU ամբիոնի պրոֆեսոր։ 2004 թվականից եղել է Մոսկվայի N 50 կլինիկական հիվանդանոցի գլխավոր բժշկի տեղակալ, 2004 թվականից՝ միաժամանակ պետական թիվ 50 կլինիկական հիվանդանոցի բժշկական բաժանմունքի գլխավոր տեղակալ ։
Աշխատանքները վերաբերում են բորբոքային հիվանդությունների հակամանրէային բուժմանը։ Լիանա Ալեքսանյանը հեղինակ է բազմաթիվ հրատարակությունների, ներառյալ ուղեցույցներ,  մեթոդական, ուսումնական ձեռնարկներ և մենագրություններ ։
Օստրոժնյա
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Մոլոգա գետն է։ Գետի գետային ավազանը՝ Վերին Վոլգայից մինչև Կույբիշի։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր Կատեգորիա:Ուստյուժենսկի շրջանի գետեր
Նեկար
Նեկար (Neckar, Negger), գետ Գերմանիայում, Բադեն-Վյուրթեմբերգի դաշնային հողում։ Երկարությունը 367 կմ է, ավազանի մակերեսը՝ 14 000 կմ²։ Թափվում է Մանհայմ շրջանի Հռենոս գետը (գլխավոր վտակներից է)։ Նեկարի ափը խիտ է բնակեցված, գետի երկայնքով գտնվում են տասնյակ խոշոր քաղաքներ։ Սկիզբ է առնում Շվարցվալդ և Շվաբսկիյ Ալբի լանջերից, հիմնականում հոսում է նեղ կիրճերով, հովիտներով և շատ գալարուն է։ Ջրի միջին սպառումը 130 մ³/վրկ է, ամենամեծ հոսքը փետրվարին և մարտին է։ Ձմռանը խիստ սառում է։ Նավարկությունը մինչև Պլոխինգեն քաղաքի մոտ է (203 կմ), բավականին մեծ տարածքում Նեկարը ջրանցք և նավանցում է։ Նեկար անվանումը ունի կելտական ծագում, որը նշանակում է «վարար ջուր»։ Անվան զարգացումը սկսվել է նախաքրիստոնեական ժամանակներում՝ Nikros անունով, նախաեվրոպական nik բառից, որը նշանակում է «նետել», որը Nicarus և Neccarus ձևով դարձել է Necker, իսկ հոտո այժմյան Neckar: Նեկարը գտնվում է «Շվենինգերյան ճահիճ» բնապահպանական գոտում (Schwenninger Moos), որը գտնվում է Ֆիլինգեն Շվենինգեն և Շվարցվալդ քաղաքների մոտակայքում։ Գետը նավարկելի է Մանհայմից մինչև Պլոխինգեն։ Նեկարի վտակներից ոչ հեռու գտնվում են նաև Դանուբի վտակները։ Գետի երկայնքով տեղակայված են 27 կամուրջներ։
Արտաքին հղումներ
Կատեգորիա:Հռենոս գետի վտակներ Կատեգորիա:Բադեն-Վյուրթեմբերգի գետեր Կատեգորիա:Հեսսենի գետեր
Ամպուրանի
Ամպուրանի (Empurany), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 543 մարդ, բնակչության խտությունը` 28.67 մարդ/կմ²։ Բնակավայրը զբաղեցնում է 18.94 կմ² տարածք։
Աշխարհագրություն
Գտնվում է Փարիզ քաղաքից 460 կմ հարավ, Լիոն քաղաքից` 85 կմ հարավ, Պրիվա քաղաքից` 33 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 308 աշխատունակ (15-64 տարեկան) բնակիչ, որոնցից ակտիվ էին 208-ը, իսկ ոչ ակտիվները` 100։ Ակտիվության ցուցանիշը կազմում է 67,5 %։ 208 աշխատունակ մարդկանցից աշխատել է 196 անձ (107 տղամարդ և 89 կին)։ Գործազուրկ են եղել 12 անձ (7 տղամարդ և 5 կին)։ 100 անաշխատունակներից 19-ը եղել են աշակերտներ կամ ուսանողներ, 53-ը` թոշակառուներ, իսկ 28-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ժոզե Ալտաֆինի
Ժոզե Ժուան Ալտաֆինի (José João Altafini, ), բրազիլացի և իտալացի ֆուտբոլիստ, ով հանդես է եկել հարձակվողի դիրքում, 1958 թվականին Աշխարհի առաջնության չեմպիոն Բրազիլիայի հավաքականում։ Ավելի ուշ նա հանդես է եկել նաև Իտալիայի թիմի կազմում։
Իտալիայի Սերիա A-ում խփած գոլերի ընդհանուր քանակով զբաղեցնում է երրորդ տեղը ։
Բրազիլիայում հանդես է եկել Մացոլա կեղծանունով (իտալ., Mazzola), որը վերցրել է 1940-ական թվականների իտալացի հարձակվող Վալենտինո Մացոլայի պատվին, որն իր «Տորինո» ակումբի հետ զոհվել էր ավիավթարից.
Կենսագրություն
Ժոզե Ալտաֆինին ծնվել է Պիրասիկաբա արդյունաբերական քաղաքում` Ջոակինո Ալտաֆինիի ընտանիքում (իտալ.՝ Gioacchino Altafini), ով աշխատում էր ցեմենտի գործարանում, իսկ մայրը՝ Մարիա Մարկեզոնին (իտալ.՝ Maria Marchesoni), տնային տնտեսուհի էր ։ Նա հինգերորդ և վերջին երեխան էր իտալական ծագում ունեցող այդ ընտանիքում ։ Նա ունեցել է երկու եղբայր՝ Լուիջին և Ատիլիոն, ինչպես նաև երկու քույր՝ Մարիա և Աննա Ինեսները ։
Ալտաֆինին վաղ տարիքից զբաղվել է ֆուտբոլով, գրեթե միշտ ազատ ժամանակ դրանով էր զբաղվում։  11 տարեկանում Ժոզեն ընդունվել է տեխնիկական թեքումով ուսումնարան, որտեղ նա պետք է ստանար մեխանիկի մասնագիտություն։  Նույն տարիներին ապագա ֆուտբոլիստը հազիվ է փրկվել խեղդվելուց. Ալթաֆինին շատ էր սիրում զբաղվել լողով, և մի անգամ գրեթե խեղդվում էր և փրկվել է միայն պրոֆեսիոնալ լողով զբաղված չափահասներից մեկի օգնության շնորհիվ, որը վերջին պահին նրան դուրս է հանել ջրից՝ քաշելով մազերից։ Դրանից հետո Ժոզեն գրեթե հրաժարվեց լողով զբաղվելուց և իր ողջ ազատ ժամանակն անցկացրել է տարբեր ֆուտբոլային մարզադաշտերում։  Այնտեղ նրա տաղանդը բացահայտել են «XV նոյեմբեր» տեղական ակումբի սկաուտները, իսկ նա այդ ժամանակ 15 տարեկան էր ։
Ակումբային
Ելույթներ ունենալով «XV նոյեմբեր» ակումբում Ալտաֆինին զուգահեռաբար շարունակել է մեխանիկայի իր ուսումնասիրությունները։  Նա ակնկալիքներ ուներ, որ հետագայում աշխատելու է շաքարավազի գործարանում, որտեղ արդեն աշխատում էր իր հայրը ։
17 տարեկան հասակում, ծննդյան տարեդարձից ընդամենը երեք օր հետո, նա տեղափոխվել է «Պալմեյրաս» ակումբ ։ Սկզբում Ժոզեն մերժեց այս ակումբի առաջարկը, սակայն երկար մտածելուց հետո համաձայնվեց ակումբի առաջարկին ։ Այնտեղ ֆուտբոլիստը մեկ տարի անցկացրեց երիտասարդական թիմի կազմում, որտեղ Արգենտինացի մարզիչ Ալֆրեդո Գոնսալեսը նրան տեղափոխեց կենտրոնական հարձակվողի դիրք , այդ դիրքորոշմամբ, ֆուտբոլիստն անցկացրեց իր ամբողջ կարիերան մնալով նույն դիրքում։ Մեկ տարի անց, Խոսեն դարձավ գլխավոր  թիմի խաղացող, ապա ընդգրկվեց  ակումբի մեկնարկային կազմում ։ Մեկ տարի անց, Ժոզեն դարձավ հիմնական կազմի խաղացող, ապա հունիսին 1957 թվականին, նա առաջնությում դարձավ 5 գոլի հեղինակ գրավելով «Սան Պաուլու» ակումբի դարպասը, իսկ 7 օր անց նա կատարեց իր դեբյուտը Բրազիլիայի ազգային հավաքականի կազմում ։ Ֆուտբոլիստը նույնիսկ պայմանագիր է կնքել, ըստ որի, նա կարող էր խաղալ Բրազիլիայում միայն «Պալմիրասի» կազմում ։ Այս ակումբում Ալտաֆինին ստացավ իր հայտնի մականունը, որից հետո, նա հանդես է եկել իտալիական - Մացոլա կեղծանունով. բրազիլացի լրագրողները երիտասարդ ֆուտբոլիստի մեջ տեսնում էին 1940-ականների իտալիացի հարձակվող Վալենտինո Մացոլայի խաղի և տեսքի նմանություն ։ Ժոզեն երիտասարդ տարիքում լավ էր փող վաստակում, նույնիսկ կարողացավ ապառիկով տուն ձեռք բերել ։ 1958 թվականին մասնակցել է «Պալմիրաս» - «Սանտոս» հանդիպմանը (7։ 6), որտեղ նա դարձավ 2 գոլի հեղինակ, հանդիպման ժամանակ 5 մարդ մահացել են իրենց ակումբների համար անհանգստանալու պատճառով ։ Ալտաֆինին «Միլանի» դեմ խաղում 1958 թվականի գարնանը Պալմիրասը մացնակցեց Եվրոպայում կայացած մրցաշարի։  Բրազիլիայի հարձակվողի խաղը հավանության արժանացավ «Հին աշխարհի» շատ թիմերի կողմից։  Առավել մեծ հետաքրքրություն ներկայացրեցին իտալական ակումբները` «Միլանը» և «Ռոման»։  Հռոմեական թիմի հետ պայմանագիրն արդեն պատրաստ էր, սակայն Պալմեյրասի ղեկավարությունը նախընտրեց «Ռոնսոնիերին», քանի որ նրանց առաջարկը 130 միլիոն լիր էր (մոտ 500 հազար դոլար կամ 25 միլիոն կրուզեյրո) և ավելի ձեռնտու էր ։ Այս տրանսֆերը հենց այդ ժամանակ  ռեկորդային էր Բրազիլիայում ֆուտբոլի պատմության մեջ ։ Ակումբի նախագահը, Ռիցկոլին, սպասում էր, որ բրազիլիացուն կփոխարինի կենտրոնական հարձակվող Գուննար Նանդալյան, ով հեռացավ թիմից ։ Ակումբում ֆուտբոլիստը կատարել է իր դեբյուտը 1958 թվականի սեպտեմբերի 6-ին, Իտալիայի գավաթի խաղարկությունում, «Բոլոնիայի» դեմ, որի ժամանակ թիմը պարտվեց 2։ 4 հաշվով ։ Իտալիա ժամանելուն պես «Միլանի» ղեկավարությունն Ալտաֆինիից խնդրեց հրաժարվել «Մացոլա» մականունից, որպեսզի չվիրավորեր Վալենտինոյի երկու որդիներին։  Առաջին մրցաշրջանում ֆուտբոլիստը դարձավ Իտալիայի չեմպիոն, իսկ 28 գնդակով թիմի լավագույն ռմբարկու` ընդհանուր հաշվով միայն զիջելով Անտոնիո Անջելիոնոյին։ Հաջորդ տարի խաղացողն առաջնությունում 20 գոլ է խփել, որոնցից չորսը Միլանի «Ինտեր»-ի դեմ խաղում ։  Առաջիկա երկու տարիների ընթացքում թիմի առաջատարը 22 գոլ խփեց առաջնությունում։ 1961/1962 մրցաշրջանում նա դարձավ «Սերիա» A-ի երկրորդ մրցանակակիրը։ Նույն մրցաշարում հարձակվողը 4 գոլ է խփել Թուրինի «Յուվենտուսի» դեմ խաղերում ։
Արտաքին հղումներ
Կատեգորիա:Բրազիլացի ֆուտբոլիստներ Կատեգորիա:Իտալացի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Միլանի ֆուտբոլիստներ Կատեգորիա:Նապոլիի ֆուտբոլիստներ Կատեգորիա:Յուվենտուսի ֆուտբոլիստներ Կատեգորիա:Ֆուտբոլի աշխարհի չեմպիոններ
Տեզորուի գավառ
Տեզորուի գավառ  (Microrregião de Tesouro), գավառ Բրազիլիայում, մտնում է Մատու Գրոսու նահանգի մեջ։ Մտնում է Մատու Գրոսու նահանգի հարավարևելյան մարզի մեջ։ 2006 թվականի տվյալներով բնակչությունը կազմում է 49 086 մարդ։ Զբաղեցված տարածքը 27 172,857 կմ²։ Բնակչության խտությունը 1,8 մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Մատու Գրոսու նահանգի գավառներ
Դվին ՖԱ
Ֆուտբոլային Ակումբ Դվին Արտաշատ (FC Dvin Artashat), հայկական ֆուտբոլային ակումբ Արարատի շրջանի Արտաշատ քաղաքում։
Ակումբը հիմնադրվել է 1982 թվականին և կոչվել «Օլիմպիա Արտաշատ»։ 1992 թվականին ակումբը վերանվանվել է «Արտաշատ ՖԱ»։
Թիմը կազմալուծվել է 1995 թվականին և այլևս ֆուտբոլային գործունեություն չի ծավալել ։
Արտաքին հղումներ
Կատեգորիա:Հայկական ֆուտբոլային ակումբներ
Մարդը երկրից
«Մարդը երկրից» (The Man from Earth), 2007 թվականին Ջերոմ Բիքսբիի սցենարով նկարահանված գիտական ֆիլմ, ռեժիսորը Ռիչարդ Շենքմանն է ։ Պրեմիերան կայացել է 2007 թվականին, Կոմիկ-Կոն փառատոնի ժամանակ ։ Նույն թվականին այն թողարկել է DVD տարբերակով ։ Գլխավոր դերերում էին Դեյվիդ Լի Սմիթը և Թոնի Տոդը ։ Ֆիլմին ժողովրդականություն է բերել համացանցի միջոցով այն ներբեռնելու հնարավորությունը ։ Ֆիլմի գործողությունները տեղի են ունենում մեկ երեկոյի և գիշերվա ընթացքում, նույն վայրում, երբ մի քանի ծանոթներ քննարկում են նրանցից մեկի անսպասելի հայտարարությունն այն մասին, որ նա, առանց ծերանալու արդեն 14 հազար տարի է ապրում է Երկրի վրա ։ Ֆիլմը երկու մրցանակի է արժանացել Ռոդ Այլենդի միջազգային կինոփառատոնում` լավագույն բեմադրություն և լավագույն սցենար անվանակարգերում ։
Սյուժե
Համալսարանի պրոֆեսոր Ջոն Օլդմանը, որը տասը տարի աշխատել է այնտեղ, հանկարծ որոշում է տեղափոխվել։ Իմանալով նրա գնալու մասին` նրա ընկերները և գործընկերները` կենսաբան Հարրին, մարդաբան Էրիկ Դանը, պատմաբան Սենդին, արվեստի պատմաբան Էդիթը, հնագետ Արթուրը և նրա ուսանողուհի Լինդան, գալիս են նրա տուն` հրաժեշտ տալու։ Ավելի ուշ նրանց միանում է տարեց հոգեբույժ Գրուբերը։ Անսպասելիորեն Ջոնը պատմում է նրանց, որ իրականում նա 14 հազար տարի առաջ ծնված Մադլենյան մշակույթի «քարանձավային մարդ» է, սակայն որոշակի տարիքի հասնելուց հետո (մոտ 35 տարեկան) դադարել է ծերանալ և հասել է մինչև մեր ժամանակներ։ Այն բանի պատճառով, որ ուրիշները նկատում են իր արտաքին տեսքի անփոփոխ մնալը, Ջոնն ամեն 10 տարին մեկ ստիպված է տեղափոխվել նոր վայր, որտեղ նրան ոչ ոք չի ճանաչում և փոխել իր անունը և ապրելակերպը։
Պատասխանելով ընկերների հարցերին, ովքեր միանգամից չեն հավատում այս խոստովանությանը, Ջոնը հակիրճ նկարագրում է իր կյանքը, որն անցելէ տարբեր երկրներում և տարբեր ժամանակներում. Ջոնը Բուդդայի ուսանողն էր և Վան Գոգի ծանոթը, տարբեր ժամանակներում մի քանի գիտական աստիճաններ է ստացել։ Ավելին, նա պնդում է, որ Բուդդայի հետ հանդիպումից հետո նա որոշել է քարոզել նրա ուսմունքը մարդկանց, բայց չի հասկացվել, և իբր թե ժամանակի հետ պատմության պատահական և կանխամտածված խեղաթյուրման հետևանքով այդ իրադարձությունները հայտնի են դարձել որպես Քրիստոսի կյանքի նկարագրություն։ Վերջին հայտարարությունը ունկնդիրների, հատկապես` քրիստոնյա հավատացյալ Էդիթի զայրույթն է առաջացնում, ով մեղադրում է Ջոնին աստվածանարգության համար։ Գրուբերի ճնշմանը տակ Ջոնն ասում է, որ ինքը հորինել է իր պատմությունը։ Հյուրերը կասկածանքներով հեռանում են, և մնում են միայն Ջոնին սիրահարված Սենդին և Գրուբերը։
Անդրադառնալով տարբեր ժամանակներում իր անուններին` Ջոնը նշում է այն անունը, որով իրեն կոչել են 60 տարի առաջ։ Հանկարծ Գրուբերը, ով մանկության տարիներին զրկվել էր հորից, հասկանում է, որ Ջոնն է եղել իր հայրը և նույն պահին մահանում է սրտի կաթվածից։ Ջոնը հեռանում է, և հետևելով Սենդիի խնդրանքին, նրան տանում է իր հետ։
Սաունդթրեք
«7th Symphony - 2nd Movement»
«Forever»
Շարունակություն
2016 թվականի հունիսին սկսվել են ֆիլմի «Երկրից մարդ. Հոլոցեն» (The Man from Earth: Holocene) անվանումով շարունակության նկարահանումները, որի պրեմիերան կայացել է 2017 թվականին  ։ Շենկմանը և Վիլկինսոնը ֆիլմին անհրաժեշտ գումարը հավաքել են Քիքսթարթերի միջոցով ։ Ըստ Բիքսբիի սցենարի և Շենկմանի մշակման ստեղծվել է համանուն թատերական ներկայացում ։
Արտաքին հղումներ
Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան անկախ ֆիլմեր
Թքել ենք բոլորս
«Թքել ենք բոլորս․ Հույսը չկորցնելու նուրբ արվեստը» («Everything is F*cked: A Book About Hope»), ամերիկացի բլոգեր և հեղինակ Մարկ Մենսոնի երրորդ գիրքը, որը հրատարակվել է 2019 թվականին ։ Այն դարձել է բեսթսելլեր  ։
Հայերեն թարգմանություն
Գիրքը հայերեն թարգմանել է Newmag հրատարակչությունը։ Թարգմանիչներն են «ArmComedy» նախագծի հեղինակներ Սերգեյ Սարգսյանը և Նարեկ Մարգարյանը ։
Գնահատականներ
Կոլումբիայի համալսարանի հոգեբանության պրոֆեսոր և «The Psychology Podcast»-ի հաղորդավար Սքոթ Բարի Քաուֆմանը նկարագրել է հեղինակի աշխատանքն, ասելով․
Արտաքին հղումներ
Կատեգորիա:Գրական ստեղծագործություններ այբբենական կարգով Կատեգորիա:2019 գրքեր Կատեգորիա:Անգլերեն գրքեր Կատեգորիա:Ինքնուսույց գրքեր Կատեգորիա:Հոգեբանության մասին աշխատություններ Կատեգորիա:Հանրամատչելի հոգեբանություն Կատեգորիա:Ժամանակակից գրականություն Կատեգորիա:Newmag հրատարակչության գրքեր
Կիկիզի
Կիկիզի (Ֆրանսերեն՝ Kikizi), լեռ Կենտրոնական Աֆրիկայի փոքր երկրի՝ Բուրունդիի հարավ-արևելքում՝ Ռուտանա համայնքում։ Առավելագույն բարձրությունը կազմում է 2,145 մետր (7,038 ոտնաչափ)։ Լեռը գտնվում է Ռուտանա և Կինինիա քաղաքների միջև։
Կատեգորիա:Բուրունդիի լեռներ
Մահճակալ
Մահճակալ, անկողին, կահույքի արտադրանք, որը նախատեսված է պառկած դիրքում մարդու քնելու համար , կամ քնելու տնային կահույքի առարկա, որի վրա գցում են անկողինը ։ Մահճակալը սովորաբար գտնվում է ննջասենյակում, որով էլ այն հիմք է հանդիսանում տան գործառական այդ տարածքի համար։
Ստուգաբանություն
Արմատը «մահիճ» բառն է, որը նշանակում է «անկողին, անկողնակալ» ։ Ըստ լեզվաբան Գևորգ Ջահուկյանի՝ ծագում է արաբերեն «mahĵa‘» բառից ։
Ստանդարտ չափսեր
Ժամանակակից արտադրության մեջ կան զսպանակային ներքնակների և ներքնակների համար անկողնային պարագաների սահմանափակ թվով ստանդարտ չափսեր։ Դրանք կախված են արտադրող երկրից։
Ծանոթագրություններ
Կատեգորիա:Կահույք Կատեգորիա:Քուն Կատեգորիա:Իրեր
Ալեքսեյ Հեքիմյանի կիսանդրի (Ծաղկաձոր)
Ալեքսեյ Հեքիմյանի կիսանդրի, մեծանուն կոմպոզիտորի կիսանդրին Ծաղկաձորի Ծաղկունյաց հրապարակում։
Պատմություն
Կինսանդրու բացման արարողությանը, որը տեղի է ունեցել 2012 թվականի ապրիլի 21-ին, ներկա են գտնվել ՀՀ ոստիկանության պետ, գեներալ-լեյտենանտ Վլադիմիր Գասպարյանը, Կոտայքի մարզպետ Կովալենկո Շահգալդյանը, Ծաղկաձորի քաղաքապետ Գարուն Միրզոյանը, ոստիկանության բարձրաստիճան սպաներ, կիսանդրու համահեղինակներ' հայր և որդի Յուրի և Դավիթ Մինասյանները, կոմպոզիտոր Երվանդ Երզնկյանը, մեծ երգահանի որդին՝ Միքայել Հեքիմյանը ։
Հուշարձանի բացման արարողությունը կատարել են Միքայել Հեքիմյանը և քանդակագործ Դավիթ Մինասյանը։
Ծանոթագրություններ
Կատեգորիա:Կոտայքի մարզի հուշարձաններ Կատեգորիա:Դավիթ Մինասյանի քանդակներ Կատեգորիա:Ծաղկաձորի շենքեր և կառույցներ
Լառուս (հրատարակչություն)
Լառուս (Les Éditions Larousse), ֆրանսիական հրատարակչություն, որ հիմնվել է 1852 թվականին Պիեռ Լառուսի և Օգյուստեն Բուայեի կողմից։
Հակիրճ տեղեկատվություն
Լառուս հրատարակչությունը մասնագիտացել է տեղեկատվական գրականություն՝ բառարաններ, հանրագիտարաններ հրատարակելու գործի մեջ։ Արդեն բազում տասնամյակներ ֆրանսիական ամենահայտնի հանրագիտարանային հրատարակություն է համարվում «Պըտի Լառուս»-ը (Le Petit Larousse):
Բացի այդ, հրատարակչությունը լույս է ընծայում լեզվաբանության վերաբերյալ ամսագրեր, օրինակ՝ «Vie et langage» գիտահանրամատչելի ամսագիրը, ինչպես նաև «Langue française» և «Langages» մասնագիտական ամսագրերը։ Հրատարակչության ծրագրում ընդգրկված են նաև լեզվաբանական աշխատություններ, որոնք լույս են տեսնում «Լեզու և խոսք» (Langue et langage) մատենաշարով։ 1998 թվականին Լառուսը վաճառվել է Vivendi Universal-ին, բայց վերջինս 2002 թվականին վնասներ է կրել և իր հերթին հրատարակչությունը վերավաճառել է Lagardère GroupLagardère Group-ին, դրանով իսկ բավարարելով Լառուսը ֆրանսիացիներ ձեռքերում պահելու հասարակական պահանջը, թեև այն էլ պիտի ասել, որ փոքր հրատարակչությունները առարկություններ ունեին այդ կապակցությամբ՝ նկատի առնելով, որ Lagardère-ը Ֆրանսիայում գրահրատարակության բնագավառում փաստացի մենաշնորհային դիրք է ձեռք բերում։ 2004 թվականից Լառուսը մտել է «Աշետ» (Hachette Livre) հրատարակչական կոնցեռնի մեջ։
2008 թվականի մայիսի 13-ից ի վեր հրատարակչությունը համացանցում առաջարկում է ազատ օգտագործման բառարաններ ու հանրագիտարաններ, որոնք օգտատերերի կողմից կարող են լրացվել, համալրվել Վիքիպեդիայի սկզզբունքով։
Լառուսի գլխավոր մրցակիցը Ռոբեր հրատարակչությունն է։
Մուլտիմեդիա հանրագիտարան
À partir de 1997, avec le logiciel LME (Larousse Multimédia Encyclopédie), Larousse offrait également des encyclopédies multimédias sur CD, ou téléchargeables.
Արտաքին հղումներ
Կատեգորիա:Բառարաններ
Հյուրանոց
Հյուրանոցային գործառնությունը շատ տարբեր է իր չափսերով, գործառույթներով և գներով։ Շատ հյուրանոցներ ունեն ծառայությունների մատուցման ստանդարդներ և դասակարգվում են ըստ հյուրանոցների տեսակների։ Բարձրորակ հյուրանոցների ծառայությունների մեջ մտնում են բարեհամբյուր անձնակազմ, բնակության ամբողջական ծառայություններ, բարձրակարգ ռեստորաններ
Պատմություն
Անցորդների գիշերակացի ծառայություններ մատուցվել են քաղաքակրթության վաղ ժամանակներից։ Հին Հռոմում և հին Արևելքում հանգստի վայրերը և գիշերակացի վայրերը կառուցվել են շոգեբաղնիսների մետ։ Ճապոնական Նիշիյամա Օնսեն Կեյունկանը հիմնադրվել է 705 թվականին և պաշտոնապես գրանցված է Գինեսի համաշխարհային ռեկորդների գրքում որպես աշխարհի հնագույն հյուրանոց ։
Ծանոթագրություններ
Կատեգորիա:Հյուրանոցներ Կատեգորիա:Շենքեր և կառույցներ ըստ տեսակի
Երվանդ Ամադունի
Երվանդ Վահան Ամադունի (Yervant Vahan Amadouni, հունիսի 15, 1902, Սեբաստիա, Օսմանյան կայսրություն — մայիս, 1968, Ֆիլադելֆիա, Փենսիլվանիա, ԱՄՆ ), ամերիկահայ նկարիչ։
1923 թվականի դեկտեմբերին Երվանդ Ամադունին տեղափոխվել է Նյու Յորք` հորեղբոր մոտ ։
Երվանդ Ամադունին ամուսնացած էր Հասմիկ Ռութ Ամադունու (օրիորդական ազգանունը` Հուսուսյան) հետ ։
Երվանդ Ամադունին ամերիկահայ նկարիչ-աբստրակցիոնիստ Վահան Բագրատ Ամադունու հորեղբայրն է ։
Երվանդ Ամադունին հիմնականում նկարել է բնանկարներ։
Ծանոթագրություններ
Կատեգորիա:Հայ նկարիչներ Կատեգորիա:Ամերիկացի նկարիչներ
Ալեքսանդր Թամանյանի անվան ճարտարապետության ազգային թանգարան-ինստիտուտ
Ալեքսանդր Թամանյանի անվան ճարտարապետության ազգային թանգարան-ինստիտուտ, ստեղծվել է ՀՀ կառավարության որոշմամբ 1990 թվականին որպես «Ճարտարապետության ազգային թանգարան-ինստիտուտ»՝ հիմնադիր տնօրեն, ճարտարապետության դոկտոր, պրոֆեսոր Աշոտ Հայկազուն Գրիգորյան։ ՀՀ կառավարության 2016 թվականի մարտի 31-ի N 350-Ն որոշմամբ «Ճարտարապետության ազգային թանգարան-ինստիտուտ» պետական ոչ առևտրային կազմակերպությունը վերանվանվել է «Ալեքսանդր Թամանյանի անվան ճարտարապետության ազգային թանգարան-ինստիտուտ» պետական ոչ առևտրային կազմակերպության ։ Կրում է հայ մեծանուն ճարտարապետ Ալեքսանդր Թամանյանի անունը։
Որպես Ալեքսանդր Թամանյանի թանգարան-ինստիտուտ
Որպես Ալեքսանդր Թամանյանի թանգարան-ինստիտուտ՝ ստեղծվել է Հայաստանի կառավարության 2002 թվականի օգոստոսի 5-ի թիվ 1401-Ն որոշմամբ։ Հայաստանի կառավարության 2016 թվականի մարտի 31-ի N 350-Ն որոշմամբ «Ալեքսանդր Թամանյանի թանգարան-ինստիտուտ» պետական ոչ առևտրային կազմակերպությունը (պետական գրանցման համարը՝ 286.210.04732) միացման ձևով վերակազմակերպվել է՝ միանալով «Ճարտարապետության ազգային թանգարան-ինստիտուտ» պետական ոչ առևտրային կազմակերպությանը (պետական գրանցման համարը՝ 286.210.04756) :
Թանգարանի տարածքում տեղադրված է Ալեքսանդր Թամանյանի կիսանդրին (քանդակագործ՝ Արտաշես Հովսեփյան)։
Գործունեություն
Իր տեսակի մեջ ինքնատիպ գիտա-մշակութային հաստատություն է, ուր հավաքվում են ճարտարապետության, քաղաքաշինության և շինարվեստի պատմությանը, տեսությանը և գործնականին վերաբերող տարաբնույթ նյութեր։ Թանգարանի գործունեության առանձին մաս են Հայաստանում և արտերկրում ստեղծագործած և ստեղծագործող հայ ճարտարապետների և շինարար-ճարտարագետների գործունեությունը ներկայացնող բազմաբնույթ նյութերը։ Թանգարանում հավաքված նյութերն ուսումնասիրվելուց հետո գրանցվում են և առնվում պետական պահպանության ներքո։
Թանգարանը գիտա-հետազոտական մշակութային հաստատություն է և զբաղվում է գիտական, հրատարակչական, գիտա-մեթոդական գործունեությամբ, կազմակերպում է ցուցահանդեսներ (նաև արտերկրում), մասնակցում հանրապետության գիտա-մշակութային և ուսումնական ծրագրերի զարգացման գործընթացին։ Թանգարանը, գիտական և ստեղծագործական կապեր հաստատելով, համագործակցում է ինչպես հանրապետության, այնպես էլ արտերկրի նմանատիպ մշակութային կենտրոնների, թանգարանների, գիտա-ուսումնական հիմնարկների և անհատ ճարտարապետների հետ։
Թանգարանի լրիվ անվանումն է «Ճարտարապետության ազգային թանգարան-ինստիտուտ» պետական ոչ առևտրային կազմակերպություն (ՊՈԱԿ), կրճատ՝ ՃԱԹԻ։ Թանգարանը ունի իր տարբերանշանը (հեղինակ՝ Հ. Սամուելյան)։
Ցուցադրություն
Թանգարանի ֆոնդարանում պահպանվում են ավելի քան 6830 անուն արխիվային նյութեր, ֆոնդերից կարելի է օգտվել ամեն օր 11.00-16.00-ին, բացի երկուշաբթի, շաբաթ և կիրակի օրերից։ Ֆոնդային նյութերից պատճենների տրամադրումը վճարովի է։
Թանգարանի գրադարանում ամբարված է 2800 անուն գրականություն։ Գրականության սպասարկումը կատարվում է տեղում, պահանջվող նյութի պատճենահանման, ֆոտոլուսանկարման և այլ ծառայությունները վճարովի են։
Միջոցառումներ
Թանգարանում կազմակերպվում են ինչպես անհատական, այնպես էլ խմբակային ցուցահանդեսներ (գեղանկարչական, գրաֆիկական, ճարտարապետական և այլն), մրցույթներ, շնորհանդեսներ, սեմինարներ, դասախոսություններ, գիտաժողովներ։ Թանգարանում կազմակերպվում են նաև շրջիկ ցուցահանդեսներ։
Վերջին տարիների ընթացքում հայ ճարտարապետությանը նվիրված ցուցահանդեսներ են կազմակերպվել Գյումրիում, Գորիսում, Գավառում, Ալավերդիում, Արտաշատում, Վանաձորում, Արցախում։ Ցուցահանդեսներ են կազմակերպվել նաև Իտալիայում, Ֆրանսիայում, Բուլղարիայում, Պորտուգալիայում, Հունաստանում, Կանադայում, Ռուսաստանում։
Հասցե
Թանգարանը գտնվում է Երևանի կենտրոնում՝ Կառավարական 3-րդ շենքում։
Արտաքին հղումներ
Կատեգորիա:Երևանի թանգարաններ Կատեգորիա:1990 հիմնադրումներ Հայաստանում Կատեգորիա:1990 հիմնադրված թանգարաններ
Ռաս ալ-Խաշուֆա
Ռաս ալ-Խաշուֆա (رأس الخشوفة), քաղաք Սիրիայի Արաբական Հանրապետության Տարտուսի մարզում։ Հանդիսանում է Սաֆիթայի գավառի 6 շրջաններից մեկի՝ Ռաս ալ-Խաշուֆայի շրջանի կենտրոնը։
Քաղաքը գտնվում է Տարտուս-Սաֆիտա ճանապարհին՝ 5-րդ կիլոմետրի վրա։ Շրջանի բնակչությունը 2004 թվականին հասել է 19915 մարդու ։ Բնակչությունը զբաղվում է շինարարությամբ և գյուղատնտեսությամբ։ Զարգացած է այգեգործությունը, շատ են ձիթապտղի և կիտրոնազգիների պարտեզները։
Ծանոթագրություններ
Կատեգորիա:Սաֆիթայի գավառ Կատեգորիա:Սիրիայի քաղաքներ
Լիմ Նայոն
2015−16: Produce 101 և դեբյուտը I.O.I-ում
2015 թվականի վերջին Mnet ժամանցային հեռուստաալիքը, որը Կորեայի խոշորագույն հեռուստաալիքներից է, որոշեց հեռարձակել իր սեփական գոյատևման շոուն՝ ստանալով «Նախապատրաստում 101» (Produce 101) անվանումը։ Ավելի վաղ՝ նույն տարում, ղեկավարությունը Պակ Ջին Յոնգի հետ աշխատում էր համանման պրոեկտի վրա, որի արդյունքում ստեղծվել է TWICE գըրլ բենդը։ Հիմնական նպատակը 46 ժամանցային ընկերությունների 101 սովորողներից լավագույն 11-ին ընտրելն էր, որոնք արդյունքում դեբյուտ էին ունենալու կանանց ժամանակավոր խմբում։ Pledis Entertainment-ը անմիջապես հայտարարեց 7 անդամի՝ Նայոնը, Կյոլկյոնը, Շիյոնը, Մինկյոնը (Ռոա), Կյոնվոնը (Յուհա) և Ինուն ։ 5-ը հեռացվել են, եզրափակիչ են անցել Նայոնը և Կյոլկյոնը։ Նայոնը զբաղեցրել է 10-րդ տեղը՝ հավաքելով 138 726 հեռուստադիտողի ձայն ։ I.O.I-ի դեբյուտը տեղի է ունեցել նույն թվականի մայիսի 4-ին՝ Chrysalis մինի ալբոմով։
2017 – 2019: I.O.I-ի և Pristin-ի կազմացրումը
2017 թվականի հունվարի 17-ին I.O.I-ը թողարկեց իր վերջին «Downpour» սինգլը, որի տեքստի հեղինակներից մեկը Seventeen խմբի անդամ Ու Ջին էր, գրելուն մասնակցել են նաև Նայոնը և Կյոլկյոնը ։ Ավելի ուշ փակվեց պաշտոնական ֆան-սրճարանը, և հունվարի 22-ին խումբը՝ ամբողջական կազմով, անց կացրեց իր առաջին և վերջին համերգը, որից հետո յուրաքանչյուր անդամ վերադարձավ իր ընկերություն ։ Նույն թվականի արդեն գարնանը Նայոնը և Կյոլկյոնը, ինչպես նաև ավելի վաղ շոուին Pledis ընկերության մասնակից սովորողները մարտի 21-ին դեբյուտել են Pristin խմբում։ Նայոնը դարձավ ավագ, քանի որ խմբում ամենամեծը նա էր, ինչպես նաև զբաղեցրեց ռեփերի և գլխավոր պարուհու դիրքերը։